रविवार को श्यामपुर ग्राम सभा खदरी खडकमाफ में जिला विधिक सेवा प्राधिकरण की ओर से विधिक सहायता शिविर का आयोजन किया गया। शिविर में ग्रामीणों ने ऋषिकेश न्यायधीश सिविल जज सीनियर डिविजन अभिषेक श्रीवास्तव के सामने विभागीय अधिकारियों की कार्यशैली की पोल खोलकर रख दी। मौके पर ग्रामीणों ने सरकारी योजनाओं का लाभ नही मिलने का आरोप लगाया। वहीं मित्र पुलिस की कार्यप्रणाली पर भी ग्रामीणों ने सवाल खडे किये। ग्रामीण राम प्रसाद ने अपने होनहार बेटे की उच्च शिक्षा के लिये सरकार द्वारा चलाई जा रही योजना का लाभ नही मिलने की शिकायत की। बोक्सा जाति के चतर सिंह ने पुलिस पर अपने दामाद की गुमशुदगी दर्ज करने मे टालमटोल करने का आरोप लगाया।